E-KAKOVOST QMS · Vodstveni pregled
E-KAKOVOST QMS · Navodila za uporabo
Vodstveni pregled
Letni pregled sistema vodenja po ISO 9001 §9.3 — vhodi se sestavijo sami, vi dodate ugotovitve in sklepe
Različica navodil: 30. 10. 2026. Velja za produkcijsko okolje https://qms.ekakovost.si. Posnetki zaslona so iz vzorčnega podjetja; imena in dokumenti so izmišljeni.
Kako brati ta navodila: vsak postopek je opisan po korakih (1, 2, 3 …) in s posnetkom zaslona. Besede v »narekovajih« so natanko tisto, kar piše na gumbu ali polju na zaslonu. Ni vam treba prebrati vsega — v kazalu poiščite, kar potrebujete. V aplikaciji pritisnite F1, da se ista navodila odprejo v brskalniku.

Vodstveni pregled je sestanek, na katerem vodstvo enkrat letno (ali pogosteje) pregleda, ali sistem vodenja kakovosti še deluje: kaj pravijo presoje, pritožbe, ukrepi, dobavitelji, oprema, usposabljanja in tveganja, ter sklene, kaj se bo izboljšalo. Standard ISO 9001 v točki 9.3 natančno predpisuje, katere vhode je treba pregledati (§9.3.2) in katere sklepe mora pregled dati (§9.3.3). Modul »🧭 Vodstveni pregled« vam to delo večinoma opravi sam.
Ko ustvarite nov pregled, program samodejno sestavi vhode iz vaših modulov za izbrano obdobje. Vi k vsaki točki pripišete komentar vodstva, napišete splošne ugotovitve (lahko z osnutkom AI), dodate sklepe z odgovornimi in roki, sklepe po potrebi spremenite v ukrepe CAPA in pregled zaključite — zapisnik se zaklene in ga prenesete kot PDF. Stran odprete s ploščico »🧭 Vodstveni pregled« na domači strani ali z naslovom /vodstveni-pregled.

Slika: Zaključen vodstveni pregled: značka Zaključen 🔒, vrstica sidrišč, osnovni podatki samo za branje in samodejno sestavljeni vhodi s kazalom točk
Priročnik odprete kadarkoli s tipko F1 ali z gumbom ❓ desno zgoraj.
[bookmark: _Toc664]1. Kaj modul dela in zakaj
En vodstveni pregled je en zapis s štirimi deli, ki sledijo standardu:
	Del zapisa
	Kdo ga izpolni
	Točka ISO 9001

	Osnovni podatki: naslov, datum pregleda, obdobje, prisotni
	vi, ob ustvarjanju
	§9.3.1

	Vhodi: številke iz modulov + komentar vodstva k vsaki točki
	številke program, komentarje vi
	§9.3.2

	Splošne ugotovitve — ustreznost in učinkovitost SVK
	vi (po želji osnutek AI)
	§9.3.3

	Sklepi: izboljšave, spremembe, viri — z odgovornim in rokom; po potrebi ukrep CAPA
	vi
	§9.3.3



Pregled ima dve stanji. Osnutek lahko urejate; vse se shranjuje samodejno. Zaključen 🔒 je zaklenjen zapisnik — dokaz za presojo; spremeniti ga ni več mogoče, lahko pa še vedno iz sklepov ustvarite ukrepe in prenesete PDF.
Namig: Presojevalec pri točki 9.3 vpraša troje: ali so bili pregledani vsi zahtevani vhodi, ali so sklepi konkretni (kdo, kaj, do kdaj) in ali so bili sklepi prejšnjega pregleda izpolnjeni. Modul odgovori na vse tri: vhodi so sestavljeni po točkah standarda, sklepi imajo odgovornega in rok, sklepi prejšnjega pregleda pa se v naslednjem pojavijo kot prva točka vhodov s stanjem ukrepa.
[bookmark: _Toc665]2. Kaj vidim na strani
Vstopna stran je seznam vodstvenih pregledov, najnovejši zgoraj. Vsaka vrstica pokaže naslov, pod njim datum pregleda, obdobje in število sklepov, desno pa stanje: Osnutek (siva značka) ali Zaključen 🔒 (zelena). Klik na vrstico pregled odpre.

Slika: Seznam vodstvenih pregledov: zaključen letni pregled in osnutek novega; gumba Excel izvoz in + Nov pregled
1. »+ Nov pregled« ustvari nov pregled (samo kdor ima pravico urejanja).
1. »⬇ Excel izvoz« prenese register vseh pregledov (naslov, datum, obdobje, prisotni, stanje, splošne ugotovitve, število sklepov, kdo je zaključil in kdaj, kdo je ustvaril) — za arhiv ali presojevalca.
1. Če je seznam prazen, piše: »Ni pregledov. Ustvarite prvega — vhodi se sestavijo samodejno iz vaših modulov.«
[bookmark: _Toc666]3. Kako ustvarim nov pregled
1. Kliknite »+ Nov pregled«. Odpre se obrazec »🧭 Nov vodstveni pregled«.
1. Polje »Naslov *« je že izpolnjeno (npr. »Vodstveni pregled 2026«; če v tem letu pregled že obstaja, »Vodstveni pregled 2026/2«, da se zapisnika ne zamenjata); po potrebi ga spremenite (npr. »polletni«).
1. Pri »Datum pregleda« pustite današnji datum ali vpišite datum sestanka. Datum ne sme biti pred koncem pregledanega obdobja — vodstvo ne more pregledati obdobja, ki se še ni izteklo.
1. Pri »Obdobje od *« in »Obdobje do *« določite, katero obdobje pregledujete. Privzeto se obdobje začne dan po koncu zadnjega pregleda (pri prvem pregledu pred enim letom) in traja do danes, zato med pregledi ni lukenj — to pove tudi poudarjen namig pod obema poljema; za letni pregled vpišite npr. od 1. 1. do 31. 12. Vhodi se seštejejo za to obdobje (prejete pritožbe, presoje, odprti in zaprti ukrepi …), stanja (trenutno odprti, zamujeni) pa so vedno današnja.
1. V »Prisotni« naštejte udeležence (npr. »direktor, vodja kakovosti, vodja proizvodnje«).
1. Kliknite »✨ Ustvari in sestavi vhode«. Program prebere vaše module in odpre nov pregled kot osnutek s sestavljenimi vhodi.

Slika: Obrazec Nov vodstveni pregled, izpolnjen za polletni pregled s seznamom prisotnih
Nov pregled se odpre kot Osnutek: zgoraj so gumbi »← Seznam«, »🔄 Osveži vhode«, »🖨️ Zapisnik PDF« in »🔒 Zaključi pregled«, pod njimi kartica z datumom pregleda, obdobjem (dve datumski polji, ki ju lahko popravite, dokler pregled ni zaključen — ob spremembi se vhodi znova sestavijo za novo obdobje, komentarji in sklepi ostanejo) in prisotnimi. Gumb »↓ Pojdi na sklepe (n)« na vrhu vas z enim klikom prestavi do obrazca za nov sklep na dnu strani (n je število sklepov).

Slika: Vrh osnutka: naslov z značko Osnutek, gumbi, vrstica sidrišč (Vhodi §9.3.2 · Ugotovitve · Sklepi · Zaključek · Pogovor), seznam »Pred zaključkom dopolnite« in kartica z osnovnimi podatki
Pozor: Obdobje »do« mora biti za obdobjem »od« in naslov ne sme biti prazen — sicer program vrne »Neveljavno obdobje (od/do).« oz. »Naslov je obvezen.«; datum pregleda pred koncem obdobja zavrne z »Datum pregleda ne sme biti pred koncem pregledanega obdobja.«. Pregleda po ustvarjanju ni mogoče izbrisati (ostane kot zapis); obdobje, datum pregleda in prisotne lahko v osnutku še popravite, po zaključku pa ne več.
[bookmark: _Toc667]4. Vhodi: kaj program sestavi sam in kako dodam komentar
Pregled je dolg, zato je pod glavo (naslov, stanje, gumbi) vrstica »Vhodi §9.3.2 (n)« · »Ugotovitve« · »Sklepi (n)« · »Zaključek« · »Pogovor«. Klik pomakne stran na del pregleda; med drsenjem vrstica ostane pripeta pod glavo programa in pokaže tudi naslov in stanje pregleda (na telefonu le stanje), označen gumb pove, kje ste. Na vrhu razdelka Vhodi je kazalo točk §9.3.2 s kratkimi imeni (npr. »a) Prejšnji pregled«, »c) Pritožbe«, »e) Tveganja«) — klik pomakne na točko.
Pod osnovnimi podatki je razdelek Vhodi (ISO 9001 §9.3.2) z datumom, kdaj so bili sestavljeni. Vsaka točka je okvir s številkami; prikažejo se samo točke modulov, ki jih ima podjetje vključene.
	Točka
	Od kod
	Kaj piše

	a) Ukrepi iz prejšnjega pregleda
	zadnji zaključen pregled
	vsak sklep prejšnjega pregleda in stanje njegovega ukrepa (npr. »KU-2026-010: V izvedbi«) ali »brez ukrepa«

	b) Spremembe zunanjih in notranjih zadev
	Kontekst organizacije
	nova in spremenjena vprašanja konteksta v obdobju, spremenjene zainteresirane strani, zamujeni pregledi; seznam sprememb z vrsto (zunanje/notranje) in pomenom

	c) Povratne informacije odjemalcev — pritožbe
	Pritožbe
	prejete v obdobju, zaprte v obdobju, trenutno odprte

	c) Doseganje ciljev kakovosti in kazalniki
	KPI
	ocena stanja (0–100), lastni cilji kakovosti s trenutno vrednostjo, ciljem, rokom in stanjem, vsi kazalniki z vrednostjo, ciljem in stanjem (prilagojen cilj je označen)

	c) Delovanje procesov
	Poslovni procesi
	procesi skupaj, potrjeni, brez lastnika, eskalacije v obdobju

	c) Rezultati presoj
	Presoje
	presoje v obdobju, zaključene

	c) Neskladnosti in korektivni ukrepi
	CAPA ukrepi
	odprti in zaprti v obdobju, trenutno odprti, zamujeni, najpogostejši vzroki (Pareto), preverjanja učinkovitosti uspešna/neuspešna, preverjanja, ki čakajo oceno

	c) Skladnost proizvodov/storitev — neskladni izhodi
	Neskladni izhodi
	zabeleženi v obdobju, trenutno odprti, izmet, koncesije, strošek (€)

	c) Delovanje zunanjih izvajalcev
	Dobavitelji
	odobreni, pogojno, blokirani, zamujene ocene

	d) Viri — oprema
	Oprema
	aktivna oprema, zamujeni pregledi, iztekajoče (30 dni)

	d) Viri — usposabljanja
	Usposabljanja
	izvedena usposabljanja in udeležbe v obdobju

	e) Tveganja in priložnosti
	Tveganja
	odprta tveganja, visoka (ukrepi potrebni – prednostno), zaprta v obdobju

	f) Priložnosti za izboljšave
	Tveganja (priložnosti), CAPA
	odprte in nove priložnosti, preventivni ukrepi v obdobju in zaprti; seznam priložnosti z oceno

Slika: Vhodi v osnutku: pripeta vrstica sidrišč, kazalo točk §9.3.2 s kratkimi imeni in prva točka a) sklepi prejšnjega pregleda s stanjem ukrepov; pod številkami je polje za komentar vodstva
Odpri ↗ — pregled zapisov za številko
Vodstveni pregled ni čarovnik: vodstvo med sestankom pregleda zapise, ne le številk. Desno od vsake številke ali vrstice vhodov je povezava »Odpri ↗«, ob naslovu točke pa »Odpri modul ↗«. Klik odpre vir v novem oknu (pregled ostane odprt v svojem), filtriran na obdobje pregleda in stanje — nad pregledom vhodov to pove namig z obdobjem.
	Vrstica v vhodih
	Kaj se odpre

	Pritožbe: Prejete v obdobju / Zaprte v obdobju / Trenutno odprte
	Pritožbe, prejete v obdobju / zaključene v obdobju / vse nezaprte

	Neskladni izhodi: v obdobju, odprti, izmet, koncesije
	register, filtriran na datum odkritja v obdobju, »Vsi nezaprti« oz. dispozicijo

	Presoje: v obdobju, zaključene
	seznam presoj, vnesenih v obdobju (vsi presojevalci), po želji samo zaključene

	Tveganja: odprta, visoka, zaprta v obdobju; priložnosti
	register tveganj z vrsto, »Vsa nezaprta«, razredom »nujno« oz. obdobjem

	Usposabljanja: izvedena, udeležbe
	katalog usposabljanj, izvedenih v obdobju, s številom izvedb in udeležb

	Oprema: zamujeni pregledi, iztekajoči
	register opreme s stanjem »Zamujena« oz. »Izteka se«

	Dobavitelji: odobreni, pogojni, blokirani, zamujene ocene
	register dobaviteljev s tem statusom oz. zapadlimi ocenami

	Ukrepi: zamujeni; sklep prejšnjega pregleda
	Ukrepi s filtrom »V zamudi«; kartica ukrepa sklepa

	Cilji in kazalniki, procesi, kontekst
	stran KPI oz. modul kazalnika, Poslovni procesi, Kontekst organizacije



Na ciljni strani nad seznamom piše »🔗 Filter iz povezave: …« (npr. »prejete 1. 1. 2026 – 30. 9. 2026«); število zapisov se ujema s številko v vhodih. Gumb »✕ Počisti« filter odstrani. Povezave delujejo tudi na zaključenem pregledu (obdobje in zapisi so shranjeni v posnetku vhodov); povezav na module, ki jih ne vidite, ni.
Komentar vodstva
1. Neposredno pod povezavami vsake točke je polje »Komentar vodstva k tej točki …« z namigom »💬 Komentar vodstva — odprite vir, preglejte in zapišite ugotovitev«. Vpišite oceno vodstva: kaj številke in pregledani zapisi pomenijo, ali je stanje sprejemljivo, kaj bo treba narediti.
1. Ničesar ni treba shraniti — osnutek se shrani sam, sekundo po tem, ko nehate tipkati.
[image: ]
Slika: Točka pritožb z vpisanim komentarjem vodstva
Osveži vhode
Številke so posnetek trenutka, ko ste pregled ustvarili. Če ste pred sestankom še zaprli kak ukrep ali vpisali oceno dobavitelja, kliknite »🔄 Osveži vhode« — program jih sestavi znova iz trenutnih podatkov za isto obdobje. Komentarji ostanejo. Zaključenega pregleda ni mogoče osvežiti.
Namig: Ni nujno, da komentirate vsako točko, dobro pa je komentirati vsako, kjer številke kažejo težavo (zamujeni ukrepi, odprte pritožbe, visoka tveganja) — presojevalec bo vprašal prav tam.
[bookmark: _Toc668]5. Splošne ugotovitve in osnutek z AI
Razdelek Splošne ugotovitve — ustreznost in učinkovitost SVK je skupna ocena vodstva: ali je sistem vodenja še ustrezen, primeren in učinkovit (§9.3.3 a). Vpišite jo v besedilno polje; shrani se samodejno.
1. Če ima podjetje vključen modul AI pomočnik, kliknite »✨ Pripravi osnutek z AI«. Osnutek nastane iz zgornjih vhodov in komentarjev.
1. Počakajte, da gumb neha kazati »✨ Pripravljam …«. Besedilo se vpiše v polje; polje se razširi, da vidite vse.
1. Osnutek preberite in dopolnite — odgovornost za ugotovitve ostaja na vodstvu. Če je bilo v polju že besedilo, program pred zamenjavo vpraša.
[image: ]
Slika: Razdelek Splošne ugotovitve z gumbom za osnutek AI in vpisano oceno vodstva
V vsakem večjem besedilnem polju je tudi majhen gumb »✨ Izboljšaj« (AI pomočnik): napisano besedilo jezikovno uredi — jasneje in bolj uradno — brez dodajanja nove vsebine.
Namig: Dobra ugotovitev odgovori na tri vprašanja: Je sistem ustrezen (pokriva, kar delamo)? Je primeren (ne preobsežen, ne prešibek)? Je učinkovit (dosega cilje kakovosti)? Nato navede prednostni področji za naslednje obdobje.
[bookmark: _Toc669]6. Kako dodam sklep in ga spremenim v ukrep
Razdelek Sklepi (ISO 9001 §9.3.3) je seznam odločitev pregleda. Vsak sklep ima besedilo, vrsto, odgovornega in rok. V osnutku je pod seznamom obrazec za nov sklep.
1. V polje »Nov sklep *« napišite odločitev kot dejanje (npr. »Uvesti mesečno spremljanje reklamacij po kupcih«).
1. Pri »Vrsta« izberite: »Izboljšava« (§9.3.3 a), »Sprememba SVK« (§9.3.3 b), »Viri« (§9.3.3 c) ali »Drugo«.
1. Pri »Odgovorni« izberite osebo iz seznama uporabnikov.
1. Pri »Rok« vpišite datum, do katerega mora biti sklep izpolnjen.
1. Kliknite »+ Dodaj sklep«. Program potrdi »Sklep dodan.« in sklep se pojavi na seznamu z zaporedno številko in vrstico »vrsta · odgovorni · rok«.

Slika: Obrazec za nov sklep: besedilo, vrsta Viri, odgovorni in rok
Sklep → ukrep CAPA
Sklep, ki zahteva izvedbo in spremljanje, spremenite v ukrep: pri sklepu kliknite »→ CAPA« in potrdite. Sklep vodstvenega pregleda je izboljšava, zato nastane preventivni ukrep (PU); če sklep izhaja iz neskladnosti, izberite »Prekliči« in ukrep odprite ročno kot korektivnega. Program ustvari ukrep v modulu CAPA z virom »vodstveni pregled«, opisom »Sklep vodstvenega pregleda (datum v obliki vašega jezika): …«, istim odgovornim in rokom; vodja kakovosti dobi obvestilo. Pri sklepu se pokaže številka ukrepa in njegovo živo stanje (npr. »PU-2026-012 (Odprt)«), gumb pa se spremeni v »Odpri ukrep«.

Slika: Seznam sklepov: prvi je že pretvorjen v ukrep (številka in stanje, gumb Odpri ukrep), drugi še ima gumb → CAPA in koš za brisanje
1. Sklep izbrišete z 🗑 — samo v osnutku. Sklepa, ki je že povezan z ukrepom, ni mogoče še enkrat pretvoriti (»Sklep je že povezan z ukrepom.«).
1. Pretvorba v ukrep je mogoča tudi pri zaključenem pregledu — sklepi so odločitve, ukrepi pa njihova izvedba.
1. Stanje ukrepa se pri sklepu posodablja samo: ko ukrep v modulu CAPA zaprete, bo tu pisalo »(Zaprt)« — in enako v točki a) naslednjega pregleda.
Pozor: Sklep brez odgovornega in roka je želja, ne odločitev — zato ju program zahteva: brez izbranega odgovornega in vpisanega roka sklepa ne sprejme.
[bookmark: _Toc670]7. Kako pregled zaključim in natisnem zapisnik
1. Preverite komentarje, ugotovitve in sklepe. Po zaključku jih ne bo več mogoče spremeniti.
1. Dokler pregled ni popoln, je nad gumbi okvir »Pred zaključkom dopolnite:« s seznamom, kaj manjka: splošne ugotovitve, vsaj en sklep in odgovorna oseba ter rok pri vsakem sklepu. Okvir se osveži sproti — takoj ko vpišete ugotovitve ali dodate sklep, postavka izgine. Pregleda brez tega ni mogoče zaključiti — tak pregled bi bil zgolj formalnost in ga kazalnik »Vodstveni pregledi« tudi ne šteje.
1. Kliknite »🔒 Zaključi pregled«. Če kaj manjka, se potrditveno okno ne odpre: okvir postane rdeč in utripne, sporočilo našteje vse manjkajoče, kazalec pa skoči v prvo manjkajoče polje (ugotovitve ali obrazec za sklep; sklep brez odgovornega ali roka je obrobljen rdeče — izbrišite ga in vpišite znova). Ko je vse izpolnjeno, potrdite vprašanje »Zaključiti pregled? Zapisnik se zaklene …«; če so kake točke vhodov brez komentarja vodstva, jih isto okno našteje.
1. Pregled dobi značko Zaključen 🔒 in vrstico »Zaključil/a (ime), (datum)«. Polja postanejo samo za branje, gumba Osveži vhode in Zaključi izgineta, komentarji so prikazani kot besedilo.
1. Kliknite »🖨️ Zapisnik PDF«. Med pripravo (1–2 sekundi) piše »Pripravljam PDF …« in gumb ni aktiven. Prenese se datoteka »zapisnik-vodstvenega-pregleda_<datum pregleda>.pdf« — v imenu je datum pregleda, ne datum prenosa (v angleškem vmesniku z angleškim imenom).
Namig: Na dnu pregleda je razdelek Zaključek pregleda: v osnutku ponovi seznam »Pred zaključkom dopolnite:« (ali »Vse potrebno je vpisano …«) in ima isti gumb »🔒 Zaključi pregled« kot glava — ni se treba vračati na vrh. Na zaključenem pregledu pove, kdo in kdaj ga je zaključil.

Slika: Razdelek Zaključek pregleda na dnu osnutka: pogoj za zaključek, potrditev »Vse potrebno je vpisano« in gumb Zaključi pregled

Slika: Sklepi zaključenega pregleda: povezan ukrep z živim stanjem in gumba → CAPA pri še nepretvorjenih sklepih
Zapisnik PDF vsebuje: glavo vaše organizacije, osnovne podatke (pregled, datum, obdobje, stanje, prisotni), vse vhode s komentarji vodstva (točka a) tudi s stanjem ukrepov prejšnjega pregleda), splošne ugotovitve, tabelo sklepov (sklep, vrsta, odgovorni, rok, ukrep CAPA), kdo in kdaj je pregled zaključil, ter prostor za podpisa »Zapisal/a« (z imenom osebe, ki je pregled ustvarila) in »Direktor / vodstvo« (z imenom osebe, ki ga je zaključila). Datumi so zapisani v obliki jezika zapisnika.
[image: ]
Slika: Prva stran zapisnika PDF z osnovnimi podatki in vhodi
Pozor: Zaključek je dokončen. Če ste zaključili prehitro, napake ne morete popraviti v istem pregledu — ustvarite nov pregled (npr. »Vodstveni pregled 2026 — popravek«) in v ugotovitvah pojasnite razlog. Zaključitev in ustvarjanje sta zabeležena v revizijski sledi (kdo, kdaj).
Namig: PDF lahko prenesete tudi za osnutek — npr. kot gradivo za sestanek; v glavi bo pisalo stanje »Osnutek«.
Pod sklepi je razdelek Sled odločitve (najnovejše na vrhu): kdo je pregled ustvaril, popravil obdobje, dodal ali izbrisal sklep (z besedilom sklepa), sklep spremenil v ukrep (s številko) in pregled zaključil (§9.3.3). Ista sled je v zapisniku PDF kot razdelek »Sled odločitve« (kronološko, pred podpisi); skrbnik ga lahko izklopi v nastavitvah izpisov.
[image: ]
Slika: Sled odločitve pregleda pod sklepi, najnovejše na vrhu: pregled ustvarjen, dodana sklepa, iz sklepa ustvarjen ukrep CAPA — kdo in kdaj
[bookmark: _Toc671]8. Pogovor ob pregledu in povezave z drugimi moduli
1. 💬 Pogovor na dnu strani je razprava, vezana na ta pregled (kot pri ukrepih in pritožbah). Sporočil ni mogoče urejati ali brisati — so del zapisa kakovosti. Z »@Ime Priimek« omenite sodelavca, ki dobi obvestilo.
1. CAPA ukrepi: ukrepi, ustvarjeni iz sklepov, imajo vir »vodstveni pregled« in so vidni v modulu CAPA, v Planerju (rok izvedbe) in v KPI.
1. KPI in cilji: kazalnik »Vodstveni pregledi v zadnjih 12 mesecih« (cilj 1) postane dosežen, ko pregled zaključite; stran Stanje za vodstvo je koristen vhod za ugotovitve.
1. Naslednji pregled: sklepi tega pregleda se v naslednjem pojavijo kot točka a) z živim stanjem ukrepov — krog §9.3 se sklene sam.
1. Uvedba standarda: zaključen pregled šteje kot dokaz za korak uvedbe »vodstveni pregled«.
[bookmark: _Toc672]9. Vklop modula in dostopi (za skrbnika)  [skrbnik]
Vodstveni pregled je samostojen modul v licenci; brez njega stran pokaže »Modul Vodstveni pregled ni vklopljen za vašo organizacijo.«. Kdo ga sme gledati in kdo urejati, določa profil dostopa (Uporabniki → »🔐 Dostopi«, stolpec Vodstveni pregled):
	Raven
	Kaj dovoli

	nič
	stran vrne »Vodstveni pregled je na voljo administratorjem organizacije.« (ploščica na domači strani se ne prikaže)

	bere
	ogled seznama in pregledov, prenos PDF, Excel izvoz, pogovor

	ureja
	vse zgoraj + ustvarjanje, komentarji, ugotovitve, sklepi, pretvorba v CAPA, osvežitev vhodov, zaključitev



[image: ]
Slika: Ploščica Vodstveni pregled na domači strani
1. Privzeto imata raven ureja Administrator in Vodja kakovosti; Notranji presojevalec in Zaposleni modula ne vidita. Če naj direktor pregled bere, mu dodelite profil z ravnjo »bere«.
1. Gumb »✨ Pripravi osnutek z AI« se pokaže samo, če je vključen modul AI pomočnik.
1. Točke vhodov sledijo vključenim modulom: ko vključite npr. Neskladne izhode, se točka »Skladnost proizvodov/storitev« pojavi v naslednjem novem (ali osveženem) pregledu.
1. Dogodki »vodstveni pregled ustvarjen«, »sklep v CAPA« in »vodstveni pregled zaključen« so v revizijski sledi.
[bookmark: _Toc673]10. Pogosta vprašanja in težave
Ne vidim gumba + Nov pregled
Imate raven »bere«. Ustvarjanje, urejanje in zaključevanje zahteva raven »ureja« na modulu Vodstveni pregled — dodeli jo skrbnik.
V vhodih manjka točka (npr. dobavitelji ali usposabljanja)
Podjetje nima vključenega tega modula ali pa je bil vključen po ustvarjanju pregleda. Vključite modul in v osnutku kliknite Osveži vhode.
Točke a) Ukrepi iz prejšnjega pregleda ni
To je vaš prvi pregled — ni še nobenega zaključenega pregleda, iz katerega bi program vzel sklepe. Pri naslednjem pregledu bo točka a) prisotna.
Številke se ne ujemajo s tistimi v modulih
Vhodi so posnetek ob ustvarjanju. Kliknite Osveži vhode (samo v osnutku). Pozor: števci »v obdobju« štejejo zapise po datumu nastanka oz. zaključka znotraj obdobja, števci »trenutno« pa današnje stanje. S povezavo Odpri ↗ odprete natanko zapise, ki jih številka šteje — če se seznam razlikuje, so se podatki spremenili po sestavi vhodov.
Komentar se ni shranil
Osnutek se shrani samodejno sekundo po tipkanju. Če ste stran zaprli takoj po zadnjem znaku, se zadnja sprememba morda ni shranila — preverite in dopolnite. Pri zaključenem pregledu urejanje ni mogoče.
Zaključil sem pregled, a bi rad popravil sklep
Zaključen pregled je zaklenjen. Iz sklepa lahko še ustvarite ukrep CAPA in v njem zapišete natančnejšo vsebino, ali pa ustvarite nov pregled s popravkom.
Gumba za AI ni
Modul AI pomočnik ni vključen ali pregled ni več osnutek. Ugotovitve napišite ročno.
Kako pogosto mora biti vodstveni pregled?
Standard zahteva »v načrtovanih razmikih« — v praksi vsaj enkrat letno. Kazalnik KPI »Vodstveni pregledi v zadnjih 12 mesecih« vas opozori, če zapisa za zadnje leto ni.
	Kdo sme kaj
	Raven bere
	Raven ureja (vodja kakovosti)
	Skrbnik

	Ogled seznama in pregledov, pogovor
	✓
	✓
	✓

	Zapisnik PDF, Excel izvoz
	✓
	✓
	✓

	Nov pregled, komentarji, ugotovitve, osnutek AI
	—
	✓
	✓

	Sklepi: dodajanje, brisanje, → CAPA
	—
	✓
	✓

	Osveži vhode, Zaključi pregled
	—
	✓
	✓

	Vklop modula, dodeljevanje ravni dostopa
	—
	—
	✓

Slovenséina v| | Odava

Vodstveni pregled — polletni (primer za priroénik)

pregled 24. 09. 2026 - obdobje 01. 01. 2026 — 30. 06. 2026 - sklepov: 2 Dssutak:

Vodstveni pregled 2026

pregled 25. 08. 2026 - obdobje 24. 09. 2025 — 23. 09. 2026 - sklepov: 3 Zakdjuéen §




2d229acaf75c296b531b188a3ebdc0492bff0775.jpg
Ob ustvarjanju se vhodi po ISO 9001 §9.3.2 samodejno sestavijo iz vasih modulov (kontekst, cilj in kazalniki, procesi, presoje, ukrepi,
pritozbe, dobavitelj, tveganja in priloZnosti, oprema, usposabljanja) za izbrano obdobje.

Naslov * Datum pregleda
Vodstveni pregled — polletni (primer za prirocnik) 10/08/2026 =]
Obdobje od * ©Obdobje do *
01/01/2026 -] 06/30/2026 -]

Obdobje se privzeto zaéne od dneva po zadnjem pregledu (24. 09. 2026; zadnji pregled je zajel obdobje do 23. 09. 2026), da se obdobja ne
prekrivajo in ne ostane vrzel. Obdobje lahko popravite tudi pozneje, dokler pregled ni zakljucen.

Prisotni

| direktor, vodja kakovosti, vodja proizvodnje

Ustvari in sestavi vhode




b6573c23da802aeff72a2ddffe224b2b66fe2938.jpg
Vodstveni pregled — polletni (primer za priro€nik) osnutex + Pojdi na sklepe (0) | ( - Seznam

5] Osvezi vhode | ( & Zapisnik PDF Zakdjui pregled

Vhodi §9.3.2(13)  Ugotovitve  Sklepi (0)  Zakljutek ~Pogovor

Pred zakljuckom dopolnite:
- splosne ugotovitve o primernosti, ustreznosti in uZinkovitosti sistema

« vsaj en skiep (odlocitve in ukrepi, §9.3.3)
Datum pregleda Obdobje
10/08/2026 -] 01/01/2026 8 — 06/30/2026 =]

Obdobje lahko popravite, dokler pregled ni zakijucen; vhodi se ob tem znova
sestavijo

Prisotni

direktor, vodja kakovosti, vodja proizvodnje




3b3b53a0365ce574b1faf3f7b3918db60e2681e3.jpg
Vodstveni pregled — polletni (primer ... Osnutek  Vhodi §9.3.2 (13)

Ugotovitve  sklepi (0)  Zakljuéek  Pogovor

Pri vsaki tocki Kiiknite »0dpri »«: vir se odpre v novem oknu, fitriran na obdobje pregleda (01. 01. 2026 - 30. 06. 2026). Preglete ga in pod tocko zapisite
komentar vodstva

a) Prejinji pregled  b) Kontekst  c) Pritozbe <) Ci

i in kazalniki

<) Korektivni ukrepi ) Presoje <) Zunanji izvajalci ) Oprema

a) Ukrepi iz prejsnjega pregleda (Vodstveni pregled 2026, 01. 10. 2026)
Uvesti meseéno spremljanje neskladnih izhodov po vzroku in liniji.

Nabaviti nadomestno merilo za linijo 2. da kalibracija ne ustavi kontrole.

Dopolniti navodilo za vhodno kontrolo z vizualnim kriterijem za povrsinske napake.
© Komentar vodstva — odprite vi

ugotovitev
Komentar vodstva k tej tocki

) Procesi ) Neskladni izhodi

d) Usposabljanja  e) Tveganja  f) Izboljsave

Odpri modul »
PU-2026-002: Odprto  Odpri »

brez ukrepa
brez ukrepa




de51b90db0d11e3f0a696f84eb33eb9faa704d59.jpg
<) Zadovoljstvo odjemalcev in povratne informacije — pritozbe
Prejete v obdobju

Zaprte v obdobju

Trenutno odprte

© Komentar vodstva — odprite vir, preglejte in zapisite ugotovitev

Odpri modul
1 odpri»
o odpri »
2 odpri»

Dve pritozbi sta Se odprti; obe zadevata navodilo za pakiranje in ju pokriva ukrep KU-2026-006

(" 1zboljgaj





ca3ae0d84103317a2a168bc42ac31d6697ab2490.jpg
Vodstveni pregled — polletni (primer

e Osnutek nastane iz zgomii vhodov — pred shranjevanjem ga preverite.

sistem vodenja ostaja ustrezen, primeren in utinkovit. Presoje zadnjega obdobja ne kaZejo vegjih neskladnosti; prednostna naloga za
naslednje polletje sta razpored kalibracij in zmanjsanje ponovljivih napak na liniji 2

Osnutek | Vhodi§9.3.2(13)  Ugotovitve  sklepi (0) Zakljuéek  Pogovor





e9e387857f27ddc6b1af0910e0f346df61b32687.jpg
Nov sklep *

Uvesti mesecno spremljanje reklamacij po kupcih

+Dodaj skiep

vrsta

viri

odgovorni *

Boris Novak

Rok *

| BY30/2026





08714f345741ee219df820b4505df7b4a37114a7.jpg
Uvesti meseZno spremljanie reklamacij po kupcih
Viri - Boris Novak - rok: 30. 11. 2026 - PU-2026-003 (Odprto)

Nabaviti nadomestno merilo za linijo 2, da kalibracija ne ustavi kontrole
IzboliSava - Boris Novak - rok: 15. 12. 2026

(owmuee ) (3)
Com®




a86acd53a6c061114f5aea297b862642c1967040.jpg
Zakljuéek pregleda

Ko 50 vpisane splogne ugotovitve in vsaj en sklep z odgovorno osebo in rokom, pregled zakljui

. Zakljucen pregled se zaklene.

7 Vse potrebno je vj

Zakljugi pregled

ano — pregled lahko zakljucite.





30e605374d62ed693caeced4654007fda44e5089.jpg
Uvesti meseZno spremljanje neskladnih izhodov po vzroku in fini
IzboliSava - Boris Novak - rok: 07. 12. 2026 - PU-2026-002 (Odprto)

Nabaviti nadomestno merilo za
Viri - Borls Novak - rok: 06. 0. 2027

2. da kalibracija ne ustavi kontrole.

Dopolniti navodilo za vhodno kontrolo z vizualnim kriterijem za povrsinske napake.
Sprememba SVK - Maja Kovaé - rok: 22. 11. 2026

Odpri ukrep




707f77a16aeabd37b81c696e5909204477b9d026.jpg
Vioreno poete G10¢ oo

}/ Vzoréno podietje G10c d.o.o.

Zapisnk vstuencga regeda

ZAPISNIK VODSTVENEGA PREGLEDA

Osnovni podatki

Pregled: Vodstveni pregled 2026 Datum pregleda: 01. 10. 2026
Obdobje: 01. 10. 2025 — 30. 09. 2026 Stanje: Zakfjucen

Zakljugil: Maja Kovat, 01. 10. 2026

Prisotni: direkiorica (Maja Kovag), vodja kakovosti (Boris Novak), notranja presojevalka (Petra Presojnik)

Vhodi vodstvenega pregleda (ISO 9001 §9.3.2)

b) Spremembe zunanjih in notranjih zadev (kontekst organizacie)
Nova vprasanja konteksta v obdobju

Pregledana ali spremenjena vprasanja

Nove ali spremenjene zainteresirane strani

Vprasanja z zamujenim pregledom

Zahteve avtomobilskin kupcev po stedijivosti serij (zunanje)

Pomanjkane usposoblienin operaterjev CNC (notranje)

Rast cen energije in surovin (zunanje)

Pogostejsa neurja in vroginski valovi (zunanje)

©) Zadovoljstvo odjemalcev in povratne informacije — pritozbe
Prejete v obdobju

Zaprte v obdobju

Trenutno odprte

soa

0
pomen 5.
pomen 4.
pomen 4.
pomen 3

Komentar vodstva: Vse pritobe iz obdobja so resene; zamuda pri dobavi (Beta elektro) je bila resena po roku, zato je uveden

tedenski pregled zasedenosti kapacitet.

Suntoas




621494427914d5d41062c9a96392690af93a64ca.jpg
Sled odlocitve

®

®
®
©

1z sklepa ustvarjen CAPA: PU-2026-003
08. 10. 2026, 12:53 - Maja Koval

Dodan sklep vodstvenega pregleda
08. 10. 2026, 12:53 - Maja Kovat

[ Nabaviti nadomestno merilo za linijo 2, da kalibracija ne ustavi kontrole

Dodan sklep vodstvenega pregleda
08. 10. 2026, 12:53 - Maja Kovat

[ Uvesti meseéno spremijanje reklamacij po kupcih

Vodstveni pregled ustvarjen
08. 10. 2026, 12:52 - Maja Koval

&

Vodstveni pregled

‘Samodejno sestavieni vhodi,
Skiepi in zapisnik (IS 9001 §9.3)





e94e674d259889dcf0180681aef59582e02b7a55.jpg
# Domov Slovenséina v| | Odava

Vodstveni pregled 2026 zaujucen & ((+ Pojdi na skiepe (3) ) (" seznam ) ( i zapisnik POF |

Vhodi §9.3.2(12)  Ugotovitve  Sklepi (3)  Zakljucek Pogovor

Zakijucil/a Maja Kovac, 01. 10. 2026

Datum pregleda Obdobje
10/01/2026 01.10. 2025 — 30. 09. 2026
Prisotni

direktorica (Maja Kovac), vodja kakovosti (Boris Novak), notranja presojevalka (Petra Presojnik)

Vhodi (ISO 9001 §9.3.2) — sestavijenc 01 10. 2026, 08:00

Pri vsaki tocki Kiiknite »0dpri #«: vir se odpre v novem oknu, fitriran na obdobje pregleda (01. 10. 2025 - 30. 09. 2026). Pregleite ga in pod tocko zapisite
komentar vodstva

b) Kontekst  c) Pri

ibe ) Ci

kazalniki

) Procesi ) Neskladni izhodi <) Korektivni ukrepi  c) Presoje

<) Zunanji izvajalci  d) Oprema  d) Usposabljanja  e) Tveganja  f) Izboljsave

b) Spremembe zunanijih in notranjih zadev (kontekst organizacije) Odpri modul
Nova vprasanja konteksta v obdobju 4 odpri »
Pregledana ali spremenjena vprasanja o odpri »
Nove ali spremenjene zainteresirane strani 4 odpri »
Vpraganja z zamujenim pregledom o odpri »
Zahteve avtomabilskih kupcev po sledljivosti serij (zunanje) pomen 5 Odpri ~
Pomanjkanje usposobljenih operaterjev CNC (notranje) pomen 4 Odpri ~
Rast cen energije in surovin (zunanje) pomen 4 Odpri ~

Pogostejsa neurja in vrocinski valovi (zunanje) pomen 3 Odpri ~





